kardosdrur/scandi-wiki huggingface dataset:
Gundam 00

Mobile Suit Gundam 00 (Kidou Senshi Gandamu Daburuo, Kidou Senshi Gandamu 00) er en japansk sci-fi tegneserie, som foregår i år 2307. Jordens fossile brændstoffer er opbrugte, og der er derfor blevet to 65.000 km lange elevatorer (Orbital Elevators), med en tredje undervejs, som tilsammen holder en stor ring af solcellepaneler på plads, og derved giver menneskeheden stort set uendelige mængder strøm. Dog førte konstruktionen af elevatorerne til at verden blev splittet i tre grupper. I USA, Japan og Australien findes Union (the Union of Free Nations and Solar Energy), som er i besiddelse af Mobile Suits ved navn SVMS-01 Flag og VMS-01 Realdo. I Rusland, Kina og Indien er der HRL (Human Reform League, også kendt som Jinkakuren), der har diverse variationer af den mere klodsede Tieren. I EU er der AEU (Advanced European Union), der har kopier af Union's Mobile Suits, dog med små ændringer. Disse Suits kaldes Hellion (kopi af Realdo) og Enact (kopi af Flag).

Handling 
Da prototypen for Enact'en er færdig og vises frem, på samme dag som HRL's elevator har ti års jubilæum, dukker den unge pilot og tidligere guerilla-kriger Setsuna F. Seiei op i et Mobile Suit der er mindst 100 år foran AEU, Union og HRL. Dette Suit har det besynderlige navn, GN-001 Gundam Exia. Det afsløres dog tidligt at Setsuna og hans allierede, Lockon Stratos (Neil Dylandy), Allelujah Haptism (og hans mere sadistiske og brutale personlighed, Hallelujah), Tieria Erde (der senere viser sig at være en Innovator) samt besætningen på skibet Ptolemaios alle sammen arbejder for en organisation ved navn Celestial Being, der blev stiftet af en mand ved navn Aeolia Schenberg, ca. 200 år før serien starter. Sammen kæmper Celestial Being for at eliminere krig og konflikter fra verden, for at forene dem i sidste ende.

Referencer 

Science fiction-tegneserier
Catriona

Catriona er et pigenavn. Det er en anglicisme af skotsk gælisk Caitriona og den irske Caitriona. Både Caitriona og Caitriona er Gaelic former for Kathrine. En varierende stavemåde af skotsk gælisk Caitriona er Catriona.

Kendte personer med navnet 
 Catriona MacColl, britisk skuespiller.

Navnet anvendt i fiktion 
 Catriona MacGregor Drummond er heltinden i Robert Louis Stevensons roman Catriona.

Andre anvendelser 
 Catriona, en slægt af bløddyr nudibranchia af familien Cuthonidae.
 Catriona 1116, en asteroide med gennemsnitlig diameter på omkring 39,12 km. Opdaget af Cyril V. Jackson 1929.

Pigenavne
Christoph Waltz

Christoph Waltz (født 4. oktober 1956 i Wien) er en tysk-østrigsk skuespiller bedst kendt for sin rolle som Hans Landa i filmen Inglourious Basterds fra 2009.

For denne rolle blev han tildelt både en Golden Globe og en Oscar for bedste mandlige birolle.

Filmografi 
 Django Unchained (2012)
 Alita: Battle Angel (2019)
 Most Dangerous Game (2021)

Eksterne henvisninger 

 

Skuespillere fra Østrig
Golden Globe for bedste mandlige birolle
Oscar for bedste mandlige birolle
Personer fra Wien
Kristina Wayborn

Kristina Wayborn (født 24. september 1950) er en svensk skuespiller, der har arbejdet mest i Storbritannien og i USA.

Biografi 
Wayborn blev født Britt-Inger Johansson i Nybro, Småland, Sverige. Hun blev Miss Sverige i 1970 og var en semi-finalist i Miss Universe samme år. Hun blev også valgt som Miss Scandinavia.

Hun blev støbt i nok hendes mest kendte rolle som Bond-pige Magda i James Bond-filmen Octopussy (1983). Kristina er muligvis bedst kendt for sin kamp scene i filmen. Hun senere medvirkede i en række amerikanske tv-serier som MacGyver, Dallas og Baywatch.

Eksterne henvisninger 
 

Skuespillere fra Sverige
Bond-piger
Hermann Olson

Hermann Olson (5. januar 1893 i Flensborg – 25. august 1958) var en dansk-sydslesvigsk politiker, der i årene 1947 til 1954 sad for Sydslesvigsk Vælgerforening i landdagen i Kiel. 

Olson var ansat hos byens brandvæsen og senere hos Flensborgs konsumforening. Han var medlem af det tyske socialdemokrati og regnedes sammen med Samuel Münchow for den førende repræsentant for den dansksindede arbejderbevægelse i Flensborg under weimarrepublikken. Olson var også med til at genetablere partiet efter 2. verdenskrig, men forlod partiet allerede et år senere i protest mod partiformand Kurt Schumachers anti-danske kurs i grænselandet. I stedet stiftede Olson sammen med andre dansksindede socialdemokrater det socialdemokratiske parti Flensborg, i hvis byrådsgruppe han sad frem til 1954. I årene 1947 til 1954 sad han for Sydslesvigsk Vælgerforening i landdagen i Kiel. Han var også medlem af forbundsforsamlingen, som den 12. september 1949 valgte Theodor Heuss til Tysklands første forbundspræsident. Efter 1954 og til sin død i 1958 var han sekretær for kontaktudvalget hos den tyske forbundsregering for det danske sydslesvigeres anliggender. Hermann Olson var gift og havde fire børn.

Eksterne henvisninger 
 SSW Landsforbundet: Danske og frisiske landdagsmedlemmer 1946-2000 

Danske sydslesvigere
Personer fra Flensborg
Politikere fra SSW
Socialister fra Tyskland
Medlemmer af landdagen i Slesvig-Holsten
John Farrow

John Villiers Farrow (født 10. februar 1904 i Sydney, New South Wales, Australien, død 28. januar 1963 i Beverly Hills, Californien, USA) var en australsk filminstruktør, gift med Maureen O'Sullivan, far til Mia Farrow. 

Han debuterede i 1937, og huskes særligt for kriminalfilmen The Big Clock (Det store ur, 1948) med Charles Laughton, og den allegoriske Alias Nick Beal (1949) om politisk korruption. Hondo (Man kaldte ham Hondo, 1953), en western med John Wayne, blev en biografsucces. Farrow fik Oscar-pris for manuskriptet til Around the World in 80 Days (Jorden rundt i 80 dage, 1956).

Eksterne henvisninger 
 
 

Personer fra Sydney
Filminstruktører fra Australien
Filminstruktører fra USA
Manuskriptforfattere fra USA
Filmproducere fra USA
Offentlig-privat innovation

Offentlig-privat innovation (OPI) er en bred betegnelse for et udviklingssamarbejde mellem offentlige og private aktører med det formål at skabe nye samfundsmæssige løsninger, der samtidig har potentiale for kommercialisering. Begrebet er beslægtet med offentlig-privat samarbejde (OPS), dog er der i et OPS-projekt ofte defineret en løsning på et kendt problem som samarbejdet tager udgangspunkt i. 

I OPI-projekter har deltagerne ikke et klassisk aftager-leverandør-forhold. Samarbejdet etableres uden, at parterne kender den løsning eksakt, der skal udvikles. De kender det problem, der skal løses og den forskel, de ønsker at gøre for f.eks. borgere.

Referencer
Analyse af offentlig-privat samarbejde om innovation, Erhvervs- og Byggestyrelsen, 2009 
OPIguide.dk
Collaborative and cooperative forms of interaction and their significance for Public Private Innovation Partnerships. Ledelse & Erhvervsøkonomi nr. 03|2012. Helle Aarøe Nissen, Majbritt Rostgaard Evald, Ann Højbjerg Clarke. https://www.djoef-forlag.dk/services/djm/ledelsedocs/2012/2012_3/le_2012_3_5.pdf
Virksomheders syn på udfordringer og muligheder ved tidlig inddragelse i OPI-samarbejder. Ann Højbjerg Clarke, Helle Aarøe Nissen, Majbritt Rostgaard Evald, Kristin Balslev Munksgaard, Pia Schou Nielsen. https://www.opiguide.dk/media/1304/sdu_erfaringsopsamlingsrapport-final.pdf 
Offentlig forvaltning
Innovation
Syndicat national de l'édition phonographique

Syndicat national de l'édition phonographique forkortet SNEP (oprettet i 1922) er en professionel organisation,
der, i Frankrig, varetager hovedparten af pladeindustriens interesser.

SNEP har 48 medlemmer og repræsenterer cirka 80% af den franske pladebranches omsætning.

Organisationen står for indsamlig og udbetaling af royalties, beskyttelse af ophavsretten og certificering af musiksalget i
Frankrig, herunder udgiver de de franske toplister.

SNEP er medlem af den franske arbejdsgiverforening MEDEF, samt den internationale
interesseorganisation for pladeselskaber IFPI.

Ekstern henvsining 
 Disque en France, SNEP's officielle website 

Brancheforeninger
Pladeselskaber
Etableret i 1922
Musik fra Frankrig
Hitlister
San Vito dei Normanni

San Vito dei Normanni (Santu Vitu på salentinsk dialekt) er en italiensk by. Den har ca. indbyggere og ligger i provinsen Brindisi i Apulien.

Beliggenhed 
San Vito dei Normanni ligger ca. 9 km fra Adriaterhavets kyst, 20 km fra Brindisi, ca. 55 km fra Lecce og ca. 100 km fra Bari. San Vito breder sig over et arela på 66,4 m2 og befinder sig 110 meter over havets overflade (gennemsnit).

Historie 
Arkæologiske fund dateret til ca. år 1800 f.Kr. viser, at området har været beboet i broncealderen.
Byen kan dateres til middelalderen, sidst i det 10. århundrede, og er sandsynligvis grundlagt af en koloni af Slavere, der flygtede fra det østlige Kroatien for at undgå forfølgelserne fra Saracenerne. Nogle forskere mener, at byen blev grundlagt af normanneren Bohemund 1. (1050-1111), søn af Robert Guiscard, der for at tilgodese sin jagtglæde beordrede konstruktionen af det kvadratiske tårn, der stadig eksisterer.

Fra det 15. århundrede begyndte byen at vokse og bredte sig mod nord og øst. I 1571 deltog en håndfuld af byens indbyggere i Slaget ved Lepanto. Til minde om sejren byggede de kirken Santa Maria della Vittoria. I 1799 blev San Vito indlemmet i den Neapolitanske Republik. 

I 1927 blev provinsen Brindisi etableret, hvori San Vito blev inkluderet. 

I de første århundreder bar byen navnet San Vito degli Schiavi (eller Schiavoni), benævnt efter de slovenske grundlæggere. Ved et kongeligt dekret af 13. december 1863 antog byen navnet San Vito. Efter et dekret af 14. april 1994 af den italienske præsident fik byen sin nuværende betegnelse, San Vito dei Normanni.

Kendte bysbørn 
 Leonardo Leo (1694-1744) komponist
 Lanza del Vasto (1901-1981), forfatter

Venskabsbyer 
  Salzwedel, (Tyskland)
  Louviers (Frankrig)

Fodnoter

Eksterne henvisninger 
 Altosalento: San Vito dei Normanni

Byer i Apulien
Brindisi (provins)
That's All Right

"That's All Right" er en komposition fra 1946 af Arthur "Big Boy" Crudup.

Crudup indspillede oprindeligt sangen under titlen "I Don't Know It" og genindspillede den i 1949 under titlen "That's All Right (Mama)". Sangen fik dog kun beskeden udbredelse indtil 1954, hvor den blev genindspillet af Elvis Presley, nu under titlen "That's All Right".

Elvis Presleys version 
"That's All Right" var Elvis Presleys første professionelle pladeindspilning. Den blev indspillet under en to-dages session i studiet hos Sam Phillips i Sun Records i Memphis, som fandt sted i dagene 5. – 6. juli 1954. Det var Sam Phillips, der tog initiativet til denne session. Mange forskellige sange blev prøvet, men det lykkedes ikke rigtigt at ramme den sound, som han ønskede. Med i studiet sammen med Elvis var guitaristen Scotty Moore og bassisten Bill Black, der begge var kendte studiemusikere hos Sun.

Under en pause i optagelserne begyndte Elvis at klovne lidt med sangen "That's All Right", og de andre to fulgte med i klovnerierne. "That's All Right" kendte Elvis fra pladeindspilningen fra 1949 med Crudup, men Elvis og de to studiemusikere forsøgte sig nu med sangen i en langt mere rockende udgave, end den oprindelige. Sam Phillips optog dem på bånd, her var lige præcis den sound, som de havde søgt. Gruppen indspillede dernæst "Blue Moon of Kentucky" (Bill Monroe), og de to numre blev udsendt som single den 19. juli.

Tolv dage før, den 7. juli, blev "That's All Right" spillet for første gang i radioen. Det var på den lokale radiostation WHBQ, og det var dermed den lokale disc jockey, Dewey Phillips, der blev den første i verden, der spillede en Elvis-plade i radioen. Han var så begejstret for pladen, at han denne dag spillede den fjorten gange på sit program, og efter adskillige opringninger fra lytterne fik han samme aften hentet Elvis Presley ind til sit første radiointerview.

Elvis har gennem årene indspillet sangen på en lang række albums fra forskellige koncerter.

That's All Right på CD 
"That's All Right" findes på CD'en 2nd To None, som blev udsendt af RCA i 2003 som en naturlig opfølger på forrige års succesudgivelse ELV1S 30 #1 HITS.

Andre kunstnere 
"That's All Right" er indspillet af et utal af kunstnere, heriblandt Paul McCartney, Marty Robbins, Tyler Hilton (som en ung Elvis Presley i Johnny Cash-filmen Walk the Line), The Beatles, Rod Stewart, Canned Heat, Johnny Cash og Bob Dylan.

Andet 
"That's All Right" med Elvis Presley har rekorden som den ældste single, der nogensinde har været på førstepladsen af hitlisterne i USA, idet sangen i juli 2004 var nr. 1 på single-hitlisten.

Referencer 

Elvis Presley-sange
Sange fra 1946
Rock and roll-sange
Nolwenn Leroy

Nolwenn Leroy (født den 28. september 1982) er en fransk sangerinde, sangskriver og musiker.

Biografi

Begyndelsen 
Nolwenn Leroy er født i den lille bretonske by Saint-Renan som datter af Muriel Leroy og den tidligere professionelle fodboldspiller Jean Luc Le Magueresse. På grund af hendes fars job, er hun vokset op dels i Bretagne og dels i Paris. Efter forældrenes skilsmisse i 1993 flyttede hun med sin mor til Saint-Yorre i nærheden af Vichy.

Her viste hun tidligt tegn på musikalske evner, hun begyndte således at spille violin i sjette klasse. I 1998 var hun et år i USA på udvekslingsophold, hvor hun blandt andet havde et todages praktikophold på Performing Arts School i Cincinatti.
Dette ophold gav hende en stor kærlighed til sang, og da hun vendte tilbage til Frankrig, indskrev hun sig på et kursus i klassisk
sang på konservatoriet i Clermont-Ferrand. Ud over sine sanglektioner Indskrev hun sig også på universitetet for at studere
amerikansk lov, da hun havde en idé om, at arbejde enten inden for diplomatiet eller i en NGO.

Karriere 
I 2001 havde hun med interesse fulgt første sæson af realityshowet Star Academy og var blevet 
meget fascineret af en af programmets lærere Armande Altaï, hvorefter hun besluttede sig for, at tilmelde sig på hendes 
sangskole i Paris. Efterfølgende blev hun castet til anden sæson af Star Academy, som hun vandt den 21. december 2002.

Oprindeligt var hendes kunstnernavn bare "Nolwenn", men da en anden bretonsk sangerinde benyttede samme navn, besluttede hun
sig for også at bruge sin mors efternavn og har siden optrådt som "Nolwenn Leroy".

Diskografi

Albums

Singler

DVD

Velgørenhed 
Hun er medlem af Les Enfoirés.

Priser 
 I 2004 fik hun prisen som Årets frankofone overraskelse i NRJ Music Awards.

Eksterne henvisninger 
 Officiel hjemmeside
 Kanal VEVO på YouTube
 Kanal på YouTube
 Kanal på Dailymotion

Kilder 
 Biografi på Radio France Internationale 
 Nolwenn Leroy på lescharts.com

Personer fra Frankrig
Sangere fra Frankrig
Sangskrivere fra Frankrig
Singer-songwritere fra Frankrig
Musikere fra Frankrig
Popsangere
Personer fra Saint-Renan
Personer fra Bretagne
Les Enfoirés
Franz Šedivý

Franz Šedivý kan henvise til flere personer:

 Franz Šedivý (tegner) (1864-1945) – dansk tegner og litograf
 Franz Šedivý (heraldiker) (1888-1973) – dansk våbenmaler og heraldiker, ovennævntes søn
Markus Melon

Markus Melon (på fransk originaltitel: Achille Talon) er en animeret tv-serie, meget løst baseret på den franske-belgiske tegneserie August Julius. Serien fik premiere i USA på Fox Family Channel i 1998 og i Danmark i samme år på Fox Kids.

Handling 
Markus Melon og hans assistent Blimmerberg kører en virksomhed som hedder "helte til leje". Når superhelte kommer i problemer eller bliver syge, indtager Markus og Blimmerberg deres pladser midlertidigt til de vender tilbage. I showet erstatter Markus og Blimmerberg alle former for helteparodier, såsom: Superman, Hulk, James Bond, Batman og Robin, Kirk og Spock, Tarzan, Luke Skywalker, Mad Max, Spider-Man, 2 af Power Rangers, Alan Grant, Fox Mulder, Jim Phelps, Casper det venlige spøgelse, Den hvide kanin og Mad Hatter, Tin Man and Scarecrow, Aladdin, and Rødhætte. Markus er ikke en super trænet, intelligent og smuk macho mand, som de fleste superhelte. I stedet, er han en stor lystig fyr med en stor næse og en masse held. På trods af hans betydeligt større størrelse end de helte, han efterligner, er der ingen der nogensinde bemærker forskellen, med sin større vægt bliver han ofte blot kommenteret efter hans ankomst og derefter ignoreret. Han kæmper altid mod den onde Sneero, der er repræsenteret som de onde paordier, såsom:Lex Luthor, Goldeneye, Jokeren, Darth Vader, Doctor Octopus, heksen Rita Repulsa, Cigarette Smoking Man, Queen of Hearts, the Witch of the West, Jafar, og den Store Stygge Ulv.
I en anden sæson, for eventuelt at gøre tegnefilmen mere lærrig modtog Markus og Blimmerberg på tværs af tiden nød-beskeder fra berømte og vigtige historiske personligheder som Thomas Edison, Lewis og Clark, og Apollo 11 astronauter, snarere end superhelte.
Serien er nu tilgængelig på kanalen Jetix Play (en kanal for ældre tegneserier, der ejes af Disney, der kun udsendes i Østeuropa og den arabiske verden). Desværre er serien ikke længere tilgængelig andre steder. Alle episoder er blevet slettet fra internettet, af producenterne selv. Dog kan kan nogle af dem findes på Youtube.

Danske stemmer 
 Ole Boisen – Markus Melon
 Jan Tellefsen – Blimmerberg
 Dan Schlosser – Sneero
 Michael Elo – diverse stemmer
 Peter Secher Schmidt – diverse stemmer

Citater 
Hyr en helt. Rimelig rater. Alle kreditkort modtages.

Eksterne henvisninger 
 retrojunk.com "Retrojunk om Markus Melon"
 

Animerede tv-serier fra USA
Lex Luthor

Lex Luthor er en fiktiv skurk fra historiene om Superman. Han havde sin debut den 23. april 1940.

I de første 50 år af Superman historie var Lex en gal, skaldet og genial videnskabsmand. Han har utrolige evner inden for opfindelser, og kan fremstille hvilken som helst maskine. Verdensherredømme er hans mål og han hader Superman og forsøger at dræbe ham. Da John Byrne genskabte Superman i forbindelse med 50 årsdagen, forandrede han på en række ting, deriblant Lex Luthor. Eftertidens Lex er en rig forretningsmand som har verdensherredømme som mål. Alle tror han er en respektabel og lovlydig borger, hvor det kun er Superman, der kender til hans forbryderiske sind. I nogen historier er han præsident i USA.

Lex er med i TV-serien Smallville. I pilotafsnitet af Smallville blev Lex reddet af Clark Kent da han kørte udover en bro. Siden da har de været venner, men Lex er blevet ondere og ondere som årene er gået.

I filmene om Superman spilles han af Gene Hackman (i filmen Superman Returns portræteres han af Kevin Spacey), i tv-serien Lois & Clark af John Shea, i tv-serien Smallville af Michael Rosenbaum, og i DC Extended Universe af Jesse Eisenberg.

Andre versioner 
I den animerede film Justices League Crisis on Two Earths, sammenarbejder Justice League med en god version af Lex Luthor for at stoppe CSA (Crime Syndicate of America) som er onde dobbeltgengængere til Justice League medlemmerne fra en parallel verden

Rygter 
Rygter siger at Lex er en meteorfreak siden i afsnit 3 af sæson 3 af Smallville var der en dreng på Clark Kents skole som dræbte meteorfreaks og Lex var en af dem, men Clark reddede ham fra at blive dræbt. I afsnit 1 af sæson 1 af Smallville blev Lex næsten ramt af en meteor.

Eksterne henvisninger 
 

Fiktive personer
Fiktive skurke
Superman
Holløse

Holløse kan henvise til flere stednavne i Danmark:
 Holløse (Gribskov Kommune) – landsby i Vejby Sogn (Gribskov Kommune)
 Holløse (Næstved Kommune) – bebyggelse i Gunderslev Sogn, Næstved Kommune
 Holløselund – bebyggelse i Vejby Sogn (Gribskov Kommune)
 Holløse (Holbæk Kommune) – bebyggelse i Kvanløse Sogn og Søstrup Sogn i Holbæk Kommune
Rasmus Julius

Rasmus Julius (født 6. april 1969) er en dansk tegneserietegner og uddannet reklametegner, født og opvokset i Sønderjylland og bosat i Kolding.
Rasmus er opfinderen, idemanden og tegneren bag tegneserierne Ø-kuller og På dybt vand.

Privat 
Rasmus har en søn, Nikolaus.

Karriere

Basserne 
Hans tegneserie På dybt vand kommer med 1 side i seriebladet Basserne siden 2006.
Hans tegneserie Ø-kuller kommer med 2 sider i seriebladet Basserne siden 2011.

Serier i andre blade 
Ø-kuller har været fast indhold i det danske blad Striber, som Egmont stod bag.

Begge Rasmus Julius' serier kan også opleves i udlandet. Indtil videre vises de følgende lande: Tyskland, Holland, Norge, Sverige, Mexico, Costa Rica, Equador og Guatemala. Begge serier er syndikeret af PIB Copenhagen.

Fredagsstriben 
Hver fredag udsender han "Fredagsstriben" gratis på mail. "Fredagsstriben" indeholder hans nyeste striber fra begge hans serier "På Dybt Vand" og "Ø-kuller".

Illustrationer 
Han har tegnet illustrationer til børnebøgerne Krammeklumpen og den sure nisse og Albert og Glimten af Lars Bugge.
Rasmus Julius har i 2013 illustreret bogen Fra Fejlfinder til Ressourcedetektiv af Hanne Risager.

Meritter 
Rasmus Julius blev i 2005 kåret af Seriejournalen som Årets bedste tegneserieforfatter, og i 2007 blev det både til "Bedste årets danske tegneserieforfatter" og "Bedste årets danske tegneserieforfatter", stemt af Seriejournalens læsere.

Bibliografi 
 På Dybt Vand, 2007 (Egmont Serieforlaget).
 Ø-kuller, 2010 (Wisby & Wilkens).
 På Dybt Vand 2, 2010 (Wisby & Wilkens).
 Ø-kuller 2, 2011 (Wisby & Wilkens)
 Ø-kuller 3, 2012 (Wisby & Wilkens)
 Ø-kuller 4, 2013 (Wisby & Wilkens)
 På Dybt Vand 3, 2013 (Wisby & Wilkens).
 På Dybt Vand 4, 2014 (Wisby & Wilkens).
 Den lille stygge om hunden, 2012 (Wisby & Wilkens).

Eksterne henvisninger 
 Officiel hjemmeside
 Artikel om ham på tvsyd.dk

Tegneserietegnere fra Danmark
Tegneserieforfattere fra Danmark
Illustratorer fra Danmark
Holløse (Gribskov Kommune)

Holløse er en landsby i Nordsjælland med . Holløse er beliggende i Vejby Sogn to kilometer sydøst for Tisvilde, to kilometer sydvest for Vejby og syv kilometer nordvest for Helsinge. Landsbyen tilhører Gribskov Kommune og ligger i Region Hovedstaden.
 
I 1999 blev der genskabt et 83 hektar stort vådområde i Holløse Bredning mellem Holløse og Arresø. Projektet blev gennemført i et samarbejde mellem Frederiksborg Amt og Naturstyrelsen. I Holløse Bredning finder man også en oldtidsvej, der er Danmarks ældste kendte vejanlæg.

Holløse Station er station på Gribskovbanen og beliggende i den nordlige del af landsbyen.

Kilder 

Byer i Gribskov Kommune
Holløselund

Holløselund er en sommerhusby i Nordsjælland med . Holløselund er beliggende i Vejby Sogn ved Kattegat to kilometer sydvest for Vejby Strand, to kilometer nord for Tisvilde og ni kilometer nordvest for Helsinge. Byen tilhører Gribskov Kommune og er beliggende i Region Hovedstaden.

Kilder 

Byer i Gribskov Kommune
Kagerup (Gribskov Kommune)

Kagerup er en landsby i Nordsjælland med . Kagerup er beliggende i Mårum Sogn nær Solbjerg Engsø seks kilometer sydøst for Helsinge og 10 kilometer nord for Hillerød. Landsbyen tilhører Gribskov Kommune og er beliggende i Region Hovedstaden.

Kagerup Station er station på Gribskovbanen og beliggende i den østlige del af Kagerup, umiddelbart i kanten af Grib Skov.

Tidligere lå Flyvestation Kagerup i landsbyen, den er nu nedlagt og bygningerne solgt til Luthersk Mission, der driver lejrcenteret Hvidekilde på stedet.

Kagerup landsby omfattede i 1682 2 gårde og 1 hus uden jord. Det samlede dyrkede areal udgjorde 103,1 tønder land skyldsat til 30,02 tdr hartkorn. Dyrkningssystemet var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Byer i Gribskov Kommune
Kagerup

Kagerup kan henvise til flere stednavne i Danmark:
 Kagerup (Gribskov Kommune) – landsby i Mårum Sogn, Gribskov Kommune
 Kagerup Station – Station i Kagerup (Gribskov Kommune)
 Kagerup (Holbæk Kommune) – bebyggelse i Søndersted Sogn, Holbæk Kommune
Munkerup

Munkerup er et kyst- og sommerhusområde i Hornbæk-Dronningmølle i Nordsjælland . Munkerup er beliggende ved Øresund to kilometer vest for Dronningmølle, fire kilometer øst for Gilleleje og 22 kilometer nord for Hillerød. Byområdet tilhører Gribskov Kommune og er beliggende i Søborg Sogn.

Kilder 

Hornbæk-Dronningmølle
Bydele og forstæder i Danmark